مہاراشٹر سیلاب، 2021ء

جولائی 2021ء میں بھارتی ریاست مہاراشٹر میں سیلاب آیا۔ 28 جولائی 2021ء تک، سیلاب اور زمین کھسکنے کی وجہ سے تقریبا 251 افراد ہلاک اور 100 سے زائد لاپتہ ہیں۔ اس سیلاب کی وجہ سے مغربی مہاراشٹر میں تیرہ اضلاع متاثر ہوئے ہیں۔

پس منظر اور عالمی حرارت 
مہاراشٹر میں بارش 22 جولائی 2021ء کو شروع ہوئی اور اس کے کئی مغربی اضلاع میں شدید بارش ہوئی۔ 23 جولائی 2021ء کو نیوز  رپورٹ کے مطابق مہاراشٹر میں 40 سالوں میں پہلی جولائی کے مہینے میں سب سے زیادہ بارش ہوئی۔ 

ماہرین  کا کہنا ہے کہ مہاراشٹر میں بڑے پیمانے پر سیلاب آنے کی وجہ عالمی حرارت ہو سکتی ہے۔

اثرات اور امداد 

اس سیلاب سے سب سے زیادہ متاثرہ علاقے رائے گڑھ، رتناگری، سندھودرگ، ستارا، سانگلی اور کولہاپور ہیں۔ شدید بارش کی وجہ سے ان اضلاع میں 1020 سے زیادہ گاؤں متاثر ہوئے ہیں۔ 375،000 سے زیادہ لوگوں کو بچایا گیا ہے جن میں سے 206،000 سانگلی ضلع اور تقریبا 150،000 ضلع کولہاپور سے ہیں۔ سندھودرگ، ستارا، سانگلی اور کولہاپور اضلاع میں 28،700 سے زائدمرغیاں اور 300 کے قریب دیگر جانوروں کی اموات ہوچکی ہیں۔ اندازوں کے مطابق سیلاب میں 2 لاکھ ہیکٹر سے زائد فصل کو نقصان پہنچا ہے۔

این ڈی آر ایف کی تقریبا 34ٹیموں کو  مختلف علاقوں میں لوگوں کو محفوظ جگہ پہچانے  کے لیے تعینات کیا گیا۔ مرکزی حکومت نے 27 جولائی 2021ء کو 700 کروڑ کی مالی امداد کا اعلان کیا۔ بھارتیہ جنتا پارٹی کے مہاراشٹر ریاست کے ایم ایل اے نے بھی اعلان کیا کہ وہ امدادی امداد کے لیے ایک ماہ کی تنخواہ عطیہ کریں گے۔

جمعیۃ علماء ہند کے صدر مولانا محمود مدنی  نے متاثرین کی مدد کے لئے جمعیۃ ریلیف کمیٹی نام سے ایک کمیٹی تشکیل کی اور ملک کے اہل خیر افراد سے  سیلاب متاثرین کی مدد کیلئے آگے آنے کی اپیل کی۔

بیرونی روابط 

 ’10 times deadlier’: Floods devastate town in India’s Maharashtra الجزیرہ

حوالہ جات 

2021ء میں سیلاب
بھارت میں سیلاب
مہاراشٹر میں 2020ء کی دہائی
مہاراشٹر میں قدرتی آفات
Short description is different from Wikidata